## Ανεμολόγια

Οι ναυτικοί χάρτες και οι πυξίδες έχουν τυπωμένους κύκλους με υποδιαιρέσεις σε μοίρες. Αυτοί οι κύκλοι λέγονται ανεμολόγια. Με τον όρο Ανεμολόγιο εννοούμε έναν κυκλικό δίσκο που αναπαριστά τον ορίζοντα. Υποδιαιρείται σε 360° και φέρει δύο διαμέτρους κάθετες από τις οποίες η μία δείχνει τα σημεία του ορίζοντα N (North/Βορράς) και S (South/Νότος) και η άλλη τα σημεία του ορίζοντα E (East/Ανατολή) και W (West/Δύση).

| Στο ανεμολόγιο του σχήματος η μπλε ακτίνα είναι σταθερή στον βορρά. Η κόκκινη δείχνει την κατεύθυνση από την οποία φυσάει ο άνεμος.
| Ο αρχαιότερος μετεωρολογικός σταθμός του κόσμου θεωρείται ότι είναι αυτός που βρίσκεται στους βόρειους πρόποδες της Ακρόπολης Αθηνών, στο χώρο της Ρωμαϊκής Αγοράς στην Πλάκα. Η επίσημη ονομασία του είναι Ωρολόγιο του Κυρρήστου και θεωρείται πως το ανήγειρε ο Ανδρόνικος ο Κυρρήστης (ή Κύρρηστος), Έλληνας αστρονόμος από την Κύρρο της Μακεδονίας (ή Μακεδονικής Συρίας) (α΄ μισό του 1ου αιώνα π.Χ.). Πρόκειται για οκταγωνικό μαρμάρινο πύργο. Σε κάθε μετόπη φέρεται ανάγλυφος καθένας από τους οκτώ κύριους ανέμους. Η περιοχή ονομάζεται «Αέρηδες».

Ακολουθούν εικόνες από τις μορφές των ανέμων που κοσμούν τις οκτώ μετόπες.
Γαρμπής: Ούριος άνεμος που αγαπούν οι ναυτικοί. Στην εικόνα φαίνεται να κρατά την πρύμνη ενός πλοίου.
Απηλιώτης (από τον ήλιο): Φθινοπωρινός άνεμος που φέρει καρπούς.
Μαΐστρος : Άνεμος που φέρνει καταιγίδες και προκαλεί καταστροφές. Φαίνεται να σκορπίζει αναμμένα κάρβουνα από ένα πήλινο μαγκάλι.
Όστρια : Ο άνεμος της γεωργίας που φέρνει συνεχείς απαλές βροχές. Φαίνεται να κρατά ένα αγγείο το οποίο αδειάζει προσεκτικά ποτίζοντας τη γη.
Γραίγος : Χειμωνιάτικος άνεμος. Στην ασπίδα του φαίνεται να ρίχνει χαλάζι.προσεκτικά ποτίζοντας τη γη.
Πουνέντες : Ανοιξιάτικος άνεμος. Στο καλάθι φέρνει λουλούδια.
Σιρόκος : Νοτιοανατολικός ισχυρός άνεμος . Η ισχύς φαίνεται στα ακατάστατα ρούχα.
Τραμουντάνα : Ισχυρός βόρειος άνεμος που συνοδεύεται από βοή. Φαίνεται το κοχύλι με το οποίο δημιουργεί την βοή.

Στο αρχείο Geogebra που ακολουθεί, έχουμε σχεδιάσει ένα ανεμολόγιο.